Jameed

Jameed, utawa dadih Arab (Arab: جميد, Carakan: ꦗꦩꦷꦢ꧀, IPA: /d͡ʒa.miːd/, sacara harfiah ateges "atos" utawa "wêku") minangka panganan asal Yordania (utamane ing Asia, Arab, Irak, Balochistan lan Afghanistan) kanthi bahan awujud yogurt saring sing atos lan garing, sing digawe saka susu wedhus utawa susu kewan ternak sing liyane. Susu sing iku diselehake ing tenunan kasa kanggo nggawe yogurt anyar sing luwih kenthel kanthi nambahake uyah saben dina lan kanthi mbilas banjuran ing njaba kasa kasebut nganggo banyu supaya bisa ngintasi whey sing isih ana. Sawise pirang-pirang dina dimenengake, adonan iku bakal dadi kenthel lan bisa dicopot saka kasane kasebut. Pungkasane, miwiti mbentuk adonan sing iku dadi bunder lan garingake sawetara dina ing wilayah sing adoh saka basah-basahan lan sinar matahari kanggo njaga warna lan kualitase. Jameed minangka bahan utama sing digunakake kanthi akeh masakan Wétan Tengah kaya mansaf, utawa wedhus dadiah, yaiku sajian daerah saka Yordania.

Biasane, wong Badui Arab nyedhiyakake pasar Yordania kanthi pinten-pinten produk sajinis susu wedhus, lan kalebu ing jerone yaiku Jameed. Jameed kasebut digunakake ing akeh masakan Yordania kayata fatteh, simbah zukini, wedhus dadiah, lan sing liyane, sarta terakhir uga dadi panganan daerah Yordania kaya sing kasebut sadurunge.

 Referensi 

Kategori:Kabèh artikel mawa tetélan tanpa sumber